OzLabs/hebrew-wiki-articles huggingface dataset:
פלורי (זמרת)

לורן אליזבת סטרהם<ref name=":2"></ref> (באנגלית: Lauren Elizabeth Strahm; נולדה ב-10 באוקטובר 1990)<ref name=":2" /> היא זמרת-יוצרת ומפיקה מוזיקלית אמריקאית. משנת 2013, הוציאה את סינגלים שונים, עד שבשנת 2016, הוציאה את אלבום הבכורה שלה Love and War, בשנת 2016.<ref name="genius.com"></ref> מתוך האלבום יצא הלהיט "Hurts Like Hell", אשר זכה להצלחה רבה בעולם, תוך שאוזכר בתוכניות טלוויזיה וסרטי קולנוע שונים, כמו סדרת האימה האמריקאית "צעקה".<ref></ref>

בשנת 2018, הוציאה חידוש ללהיט "In the End", של לינקין פארק ביחד עם מלן ג'י וטומי פרופיט.<ref name=":02"></ref> הגרסה המחודשת של פלורי זכתה להצלחה בינלאומית, לאחר שהפכה לוויראלית בטיקטוק, תוך שהצליחה לצבור למעלה מ-465 מיליון צפיות ביוטיוב. בספוטיפיי צבר השיר למעלה מ-40 מיליון השמעות בסך הכול.<ref name=":0"></ref> כמו כן, פורסמו למעלה ממיליון וחצי סרטונים בטיקטוק אשר כוללים בתוכם את השיר.<ref name=":1"></ref>

כמו כן, שירים רבים שלה זוכים לאזכורים בתוכניות טלוויזיה שונות כמו "גלימה ופגיון", "ממלכה", "בונז", "שקרניות קטנות", "נס רפואי", "צעקה", "ציידי הצללים" וכדומה.<ref></ref>

== קריירה ==
בשנת 2013, הוציאה את המיני-אלבום הראשון שלה, Fear & Fable אשר זכה להצלחה נאה בעולם.<ref></ref> במיני-אלבום נכללים שירים כמו "Chasing All the Stars" ו-"There’s a Ghost", שצברו מאות אלפי השמעות בספוטיפיי.<ref></ref> בהמשך, הוציאה את המיני-אלבום השני שלה, Arrows מתוכו יצא השירים המצליחים "Fire in My Bones", ו-"Wildwood".<ref></ref><ref></ref><ref></ref> ב-28 ביולי 2015, הוציאה את הסינגל "Hurts Like Hell", אשר לימים, הפך ללהיטה השני הגדול ביותר.<ref name=":3"></ref> השיר צבר קרוב ל-40 מיליון השמעות בספוטיפיי, תוך שצבר למעלה מ-50 מיליון צפיות ביוטיוב בסך הכול, נכון לאפריל 2020.<ref></ref><ref></ref>

בשנת 2016, יצא אלבום הבכורה המצליח שלה, Love and War.<ref name="genius.com"/> מתוך האלבום יצאו סינגלים שונים, תוך ש-"Hurts Like Hell", נכלל בו גם כן.<ref name=":3" /> שנתיים לאחר מכן, הוציאה חידוש ללהיט "In the End", של לינקין פארק ביחד עם מלן ג'י וטומי פרופיט.<ref name=":02" /> הגרסה המחודשת שלה זכתה להצלחה בינלאומית, לאחר שהפכה לוויראלית בטיקטוק, תוך שהצליחה לצבור למעלה מ-465 מיליון צפיות ביוטיוב. בספוטיפיי צבר השיר למעלה מ-40 מיליון השמעות בסך הכול.<ref name=":0" /> כמו כן, פורסמו למעלה ממיליון וחצי סרטונים בטיקטוק אשר כוללים בתוכם את השיר.<ref name=":1" />

ב-17 באוגוסט 2018, יצא אלבומה השני Portals.<ref></ref> בשנת 2019, הוציאה לו גרסת בי-סיידס.<ref></ref> בשנת 2020, הוציאה לו מהדורת דלוקס.<ref></ref>

== דיסקוגרפיה ==
=== אלבומי אולפן ===
* 2016: Love and War
*2018: Portals

=== מיני-אלבומים ===
* 2013: Fear & Fable
* 2015: Arrows

== קישורים חיצוניים ==

* 

== הערות שוליים ==

קטגוריה:מפיקות אמריקאיות
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:זמרות-יוצרות אמריקאיות
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
פורד פלקון EL

פורד פלקון EL (באנגלית: Ford Falcon EL או Ford Fairmont EL או Ford Falcon (EL) Futura) היא מכונית משפחתית גדולה מתוצרת יצרנית הרכב Ford Australia , חברת בת של קונצרן הרכב האמריקאי פורד אשר יוצרה בין אוגוסט 1996 ל-אוגוסט 1998

==תצורות==
* 4 דלתות - סדאן.
* 5 דלתות - סטיישן.

==דגמים==
* "GLi" - דגם בסיסי
* "GLi Sapphire"
* "GT"
* "XR6" - בדגם הורכב מנוע 6 צילינדרים המפיק 220 כ"ס, מנוע V8 צילינדרים המפיק 228 כ"ס, מאוקטובר 1997 :מנוע V8 צילינדרים המפיק 228–248 כ"ס
* "XR8" - בדגם הורכב מנוע 6 צילינדרים המפיק 220 כ"ס, מנוע V8 צילינדרים המפיק 228 כ"ס, מאוקטובר 1997 :מנוע V8 צילינדרים המפיק 228–248 כ"ס

=="פורד פלקון EL"==
* 4 דלתות (דגם סדאן)
* מנוע קדמי
* מנועי בנזין
* סוג הנעה : הנעה אחורית
* "פורד פלקון EL", דגם "XR8" נרכש על ידי "משטרת אוסטרליה"

== תמונות ==
<gallery mode="packed" heights="70">
קובץ:Ford Falcon GLi (42075512865).jpg | "פורד פלקון EL", דגם "GLi"
קובץ:1998 Ford Falcon (EL) GLi Sapphire II sedan (2015-12-07) 02.jpg | "פורד פלקון EL", דגם "GLi Sapphire", שנת 1998
קובץ:1998 Ford Falcon (EL) GLi Sapphire II sedan (2015-12-07) 01.jpg | "פורד פלקון EL", דגם "GLi Sapphire", שנת 1998
קובץ:Ford Falcon GT (42110513324).jpg | "פורד פלקון EL", דגם "GT" - מבט לתא הנהג ולוח מחוונים
קובץ:1997 Ford Falcon (EL) GT sedan (23589604820).jpg | "פורד פלקון EL", דגם "GT", שנת 1997
קובץ:Ford Falcon EL XR6 Sedan.jpg | "פורד פלקון EL", דגם "XR6"
קובץ:Ford Falcon EL XR8 (15647883270).jpg | "פורד פלקון EL", דגם "XR8"
קובץ:1997 Ford Falcon (EL) GLi Sapphire station wagon (2009-07-05).jpg | "פורד פלקון EL", דגם "GLi Sapphire", שנת 1997 - סטיישן
קובץ:1996 Ford Falcon (EL) Futura station wagon (2008-08-16).jpg | "פורד פלקון-פוטורה EL", שנת 1996 - סטיישן
קובץ:1996-1998 Ford Falcon (EL) Futura station wagon (2008-10-30).jpg | "פורד פלקון-פוטורה EL" - סטיישן
</gallery>

<gallery mode="packed" heights="120">
קובץ:1998 Ford Falcon (EL) XR8 sedan, NSW Police Service (23159635173).jpg | "פורד פלקון EL", דגם "XR8", שנת 1998 - ניידת משטרה
קובץ:1998 Ford Falcon (EL) XR8 sedan, NSW Police Service (23418429009).jpg | "פורד פלקון EL", דגם "XR8", שנת 1998 - ניידת משטרה
קובץ:1998 Ford Falcon (EL) XR8 sedan, NSW Police Service (23703940141).jpg | "פורד פלקון EL", דגם "XR8", שנת 1998 - ניידת משטרה
</gallery>

==ראו גם==
* פורד
* פורד פלקון
* פורד פלקון XL
* פורד פלקון XH
* פורד XY פלקון GT
* פורד פלקון ED

==קישורים חיצוניים==

* 

==הערות שוליים==

קטגוריה:מכוניות משפחתיות גדולות
קטגוריה:מכוניות סטיישן
EL
קטגוריה:דגמי מכוניות שהושקו ב-1996
קטגוריה:כלי רכב המיוצרים באוסטרליה
קטגוריה:מכוניות סדאן
מירוסלב ביצ'ניץ'

מירוסלב ביצ'ניץ (בקרואטית: Miroslav Bičanić; נולד ב-29 באוקטובר 1969) הוא קשר כדורגל עבר קרואטי.

==קריירה==
ביצ'ניץ החל לשחק במחלקת הנוער של נ.ק אוסייק ממזרח קרואטיה (היום סלובניה). בהמשך היה חלק מהקבוצה הבוגרת ושיחק כשלוש שנים במדיה בהם ערך כארבעים הופעות וכבש ארבעה שערים. ב-1993, הצטרף לנ.ק זאגרב, מועדון חובבני מבירת קרואטיה תחתיה שיחק כעונה ובסיומה חזר לשנתיים נוספות למועדון נעוריו, נ.ק אוסייק. ב-1996 עזב את קרואטיה ועבר לשחק בדיסבורג מהליגה הראשונה בגרמניה. בדיסבורג שיחק רק ארבעה עשר משחקים (כבש שער אחד).

ב-1997,ביצ'ניץ' חתם בהפועל חיפה. מירוסלב הפגין יכולת מצוינת ונודע בכינויו ה"מפציץ" בזכות הבעיטות החזקות שלו מטווח ארוך. ביצ`ניץ ייזכר בהפועל חיפה בעיקר בזכות שער אדיר מ25 מטר שכבש לרשת של שורה אובארוב בניצחון 1–2 על מכבי תל אביב, שער שזיכה אותו בתואר שער העונה. עם הפועל חיפה סיים במקום השלישי אך בשל בעיות כלכליות נאלץ לעזוב ובשנת 1998 חתם בהנזה רוסטוק מהליגה הגרמנית תחתיה לא זכה לדקות משחק מרובות ובתוך עונה חזר לישראל וחתם בהפועל באר שבע ולאחר כחודשיים חתם בבני יהודה אך לא שולב מספיק בהרכב הזהובים ומאמן הקבוצה, שייע פייגנבוים, החליט לשחררו באמצע העונה.

באותה שנה (2000) חתם בצ'ונגצ'ינג מליגת העל הסינית בכדורגל. שנה לאחר מכן הצטרף לסצ'ואן גואנצ'ג וב-2002 חתם בצ'ינגדאו ג'ונון. בתום העונה ההיא הודיע על פרישתו ממשחק פעיל. סך הכל שיחק ביצ'ניץ כשישים וחמישה משחקים בליגה הסינית וכבש ארבעה עשר שערים.

==בנבחרת קרואטיה ==
בינצ'יניץ' היה חלק מנבחרת קרואטיה בין השנים 1993–1996 אך היה שותף במשחק אחד, משחק ידידות נגד נבחרת אוקראינה ב-26 ביוני 1993. המשחק הסתיים בניצחון 1–3 לזכות קרואטיה ובינצ'יניץ' כבש שער אחד.

==קישורים חיצוניים==

קטגוריה:כדורגלנים יוגוסלבים
קטגוריה:כדורגלנים קרואטים
קטגוריה:קשרי כדורגל יוגוסלבים
קטגוריה:קשרי כדורגל קרואטים
קטגוריה:כדורגלני אוסייק
קטגוריה:כדורגלני נ.ק. זאגרב
קטגוריה:כדורגלני דיסבורג
קטגוריה:כדורגלני הפועל חיפה
קטגוריה:כדורגלני הנזה רוסטוק
קטגוריה:כדורגלני הפועל באר שבע
קטגוריה:כדורגלני בני יהודה תל אביב
קטגוריה:כדורגלני צ'ונצ'ינג ליפאן
קטגוריה:כדורגלני נבחרת קרואטיה
קטגוריה:כדורגלנים זרים בישראל
קטגוריה:ספורטאים קרואטים בגרמניה
קטגוריה:ספורטאים קרואטים בישראל
קטגוריה:ספורטאים קרואטים בסין
קטגוריה:קרואטים שנולדו ב-1968
Australian Six

Australian Six היה רכב אוסטרלי שיוצר בין השנים 1925–1919, היחידות הראשונות יוצרו והורכבו על ידי "F.H. Gordon & Co. Ltd" ועד שנת 1924 על ידי Australian Motors Ltd . בשנת 1925 הייצור עבר ל-Harkness & Hillier Ltd. 
==היסטוריה==
"Australian Six" הוצגה לראשונה במסלול המרוצים של פארק ויקטוריה ("Victoria Park Racecourse, Sydney" ), ב-סידני, ב- 28 ביוני 1919, נהוגה על ידי רוברט מיטשל (Robert Mitchell). היחידות הראשונות הורכבו על ידי "F.H. Gordon & Co. Ltd" בסדנאות של תחנת השירות של פרד גורדון (Fred Gordon). לפני שנת 1919 היה המפעל ממוקם בפרבר של נמל סידני, ב-מפרץ ג'קסון, בפרבר צדדי ראשקטרס ביי ניו סאות' ויילס. 

ב- 1 ביולי 1919 "F.H. Gordon & Co. Ltd" השיקה קמפיין פרסום שנועד לפנות למפיצים ברחבי המדינה באוסטרליה.. ניכר היה כי ייצור גדול ידרוש מפעל גדול בהרבה ויותר הון, ולכן ב- 16 בספטמבר 1919 הוקמה "אוסטרליה מוטורס בע"מ" כדי להשתלט על פעולות הייצור של החברה של פרד גורדון. מפעל הייצור עבר ל-"Ashfield, New South Wales" . 

ב- 23 בדצמבר 1919, נרכש שטח אדמה של כמעט 7 דונם בדרך פרמאטה, אשפילד, והבנייה החלה. הבניין שהוקם היה הבניין הגדול ביותר באוסטרליה, לתקופה. הבניין הושלם בפברואר 1920 ונפתח שלושה חודשים לאחר מכן, מצויד במכונות חדישות. מפעל זה פעל עד שנת 1924.

היה זה ניסיון גרנדיוזי להתמודד מול מכוניות מיובאות מארצות הברית, והופק מתערובת של חלקים מקומיים ומיובאים. כלי הרכב הוצגו במערך שלדה המעוצבת קונבנציונלית ובחירה של שישה סגנונות גוף שונים (כולל דגם רודסטר דגם רודסטר "tourer" בתצורת 7 מושבים, ודגמי 8 מושבים לשירותים מיוחדים), המיוצרות באופן מקומי תחת המוטו "תוצרת אוסטרליה, על ידי אוסטרלים, עבור אוסטרליה".

מרבית הדגמים היו מצוידים במנועי יצרנית המנועים האמריקאית "Rutenber Motor Company" שמוקמה בשיקגו, במדינת אילינוי. 

המנועים היו מנועי בעירה פנימית 6 צילינדרים. עם זאת בחלקם מהמכוניות הורכבו מנועים מתוצרת יצרנית הרכב האמריקאית "Ansted" . המכוניות הראשונות נבנו ללא מספר שלדה.

החברה נאלצה להפסיק את הייצור לאחר שנבנו כ- 500 מכוניות בעיקר בגלל עלויות הבנייה המקומיות הגבוהות והתחרות עם דגם פורד מודל T שיובא מארצות הברית. המכוניות הסופיות המעטות האחרונות נעשו על ידי "Harkness and Hillier hire car company" בסידני. 

בשנת 1984 הוקרה המכונית על בול דואר, חלק מסדרה של חמישה בולים המתארים מכוניות אוסטרליות מוקדמות, שהונפקו על ידי הדואר האוסטרלי (AusPost).

===שם===
המונח "שש אוסטרלי" (גם "Big Aussie six") משמש לעיתים להגדרת למכוניות משפחתיות אוסטרליות - הבנויות כמו פורד פלקון, הולדן קומודור ("Holden Commodore" / Toyota Lexcen, טויוטה אבאלון ("Toyota Avalon" / טויוטה אוריון ("Toyota Aurion" ), מיצובישי מגנה ("Mitsubishi Magna" ) / מיצובישי 380 ("Mitsubishi 380" ), קרייזלר ואליאנט ("Chrysler Valiant" ) וה-ליילנד P76, שבדרך כלל מורכבים בהם מנועי שישה צילינדרים כסטנדרט.

== תמונות ==
<gallery mode="packed" heights="150">
קובץ:Australian Six 1.jpg | דגם "Australian Six"
קובץ:Australian Six 2.jpg | דגם "Australian Six"
קובץ:Australian Six radiator badge.jpg| לוגו היצרן ממוקם על מכסה הרדיאטור הקדמי
</gallery>

==קישורים חיצוניים==

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1919
קטגוריה:כלי רכב המיוצרים באוסטרליה
איסלה סדרוס

איסלה סדרוס (בספרדית: Isla de Cedros) הוא אי שנמצא במדינת באחה קליפורניה שבמקסיקו. שדה התעופה איסלה סדרוס נמצא על האי.

== אקלים ==
הטמפרטורה הממוצעת היא 22 מעלות צלזיוס. החודש הכי חם הוא אוגוסט (28 מעלות צלזיוס). החודש הכי קר הוא ינואר (14 מעלות צלזיוס). כמות המשקעים הממוצעת היא 118 מילימטרים בשנה. חודש אוקטובר הוא החודש הגשום ביותר (52 מ"מ גשם), וחודש פברואר הוא החודש היבש ביותר (1 מ"מ גשם).

== קישורים חיצוניים ==

== הערות שוליים ==

קטגוריה:מקסיקו: איים
קטגוריה:באחה קליפורניה
פסח כאן

פֶּסַח כָּאן הוא שיר ילדים לפסח, שנכתב והולחן על ידי המשוררת נעמי שמר.

השיר הופיע לראשונה בתוכנית "לספר ביציאת מצרים" 1992, והוא בוצע בשיתוף ילדי בית הספר לאומנויות תל אביב.

השיר מתאר את האווירה והסימנים לקראת הפסח - עם בוא האביב, ואת ההכנות לליל הסדר: ריח שיבולים, ריח ניקיון, בגד חג, אפיקומן ועוד.

בשיר מתוארות חוויות של פסח בקיבוץ: מראות, ריחות, טעמים, מילים וציונים מפורשים של הסדר הקיבוצי.

השיר נכתב על ידי נעמי שמר במבנה של בית ופזמון חוזר. הפזמון חוזר פעמיים.

==ראו גם==
* עבדים היינו
* מה נשתנה
* שמחה רבה

==קישורים חיצוניים==

* [https://www.mypisga.org/wp-content/uploadfiles/sites/208/2017/12/פסח-כאן-ניסן.pdf מילות השיר בניקוד], באתר מרכז פסג"ה
* 

==הערות שוליים==

קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירי ילדים
קטגוריה:שירי פסח
אביב
You've Got Time

You've Got Time הוא שיר הנושא של סדרת הטלוויזיה "כתום זה השחור החדש" של נטפליקס, שנכתב, הולחן ובוצע על ידי הזמרת-יוצרת היהודייה-אמריקאית-רוסייה רג'ינה ספקטור. השיר יצא לאור ב-9 ביולי 2013, על ידי חברת התקליטים סר רקורדס.

השיר היה מועמד לשני פרסי גראמי בקטגוריית "השיר הטוב ביותר שנכתב עבור מדיה חזותית" ובקטגוריית "המפיק הטוב ביותר למוזיקה לא-קלאסית".

== רקע וכתיבה ==
השיר נכתב, הולחן ובוצע על ידי הזמרת רג'ינה ספקטור במיוחד עבור סדרת הטלוויזיה "כתום זה השחור החדש" של נטפליקס עקב בקשתה של יוצרת הסדרה, ג'נג'י כהן, שהכירה את ספקטור מפרויקטים קודמים.<ref name="rollingstone"></ref><ref></ref><ref name="buzzfeed"></ref>

== וידאו קליפ ==
נכון לאוקטובר 2021, זכה הווידאו קליפ הרשמי של השיר ל-5.1 מיליון צפיות באתר YouTube.<ref></ref>

== הצלחה ==
השיר זכה לביקורות חיוביות.<ref></ref>

ב-29 באוגוסט 2013 הגיע השיר למקום העשירי במצעד הפזמונים הבינלאומי השבועי של גלגלצ.

השיר היה מועמד לשני פרס גראמי בטקס פרסי גראמי ה-56, בקטגוריית "השיר הטוב ביותר שנכתב עבור מדיה חזותית" ובקטגוריית "המפיק הטוב ביותר למוזיקה לא-קלאסית".<ref></ref>

בשנת 2015 ביצעה להקת "The Wind and The Wave" גרסת כיסוי לשיר עבור האלבום "Covers One".<ref></ref>

ב-26 ביולי 2019, במקביל ליציאתה של העונה השביעית והאחרונה של הסדרה, שוחררה גרסה של הסדרה בביצוע תזמורת קאמרית.<ref></ref><ref></ref>

==מיקומי שיא==

== קישורים חיצוניים ==

== הערות שוליים ==

קטגוריה:שירי 2013
קטגוריה:שירים באנגלית
קטגוריה:שירים על בית סוהר
סיכת בגד

סיכת בגד דמוית כנף, עשויה זהב וכסף, מ[[המאה ה-2, מוזיאון המטרופוליטן]]
סיכת בגד (באנגלית: brooch) היא תכשיט דקורטיבי, שעוצב לרכיסת הבגד, להידוקו לגוף או לשניהם גם יחד. בסיס הסיכה עשוי לרוב ממתכת: כסף, זהב, ברונזה או מחומרים אחרים. הסיכות מעוטרות לעיתים קרובות באמייל ובאבני חן.

הסיכות הקדומות ביותר הידועות עד היום, הן מתקופת הברונזה. רבות מהן נמצאו בחפירות ארכאולוגיות ברחבי אירופה ומכונות בשם הלטיני פיבולה (fibula). מאותה עת חלו בהן שינויים רבים והן מהוות בשל כך שיקוף כרונולוגי להתפתחות הצורפות, התכשיטנות וההליכים האופנתיים והחברתיים שרווחו במהלך הדורות.

==סיכות הבגד הקדומות==
לפני ימי הביניים כונו הסיכות העתיקות בשם פיבולה. הן נוצרו לראשונה בתקופת הברונזה ובמהלך תקופת הברזל הן עברו שינוי משמעותי הודות להתפתחות הטכנולוגיה לעיבוד מתכות שנרתמה לייצור תכשיטים וחפצי מתכת שונים. התפקיד המקורי של הסיכות היה לחבר חלקי בגדי יחד, כמו למשל אחיזה של יריעת בגד בכתף<ref></ref>.

<gallery mode=packed heights=130px>
Bronze_fibula,_Sicilian_late_Bronze_Age,_AM_Syracuse,_121370.jpg|סיכה מתקופת הברונזה
Iron_Age_brooch_(FindID_755500).jpg|סיכת קשת, תקופת הברזל
Roman trumpet brooch (FindID 623650).jpg|סיכת חצוצרה, תקופת הברזל
2nd}} century AD, [https://commons.wikimedia.org/wiki/File:Wing_Brooch_MET_DT108.jpg Metropolitan Museum of Art]
</gallery>

==קישורים חיצוניים==

* 

== הערות שוליים ==

קטגוריה:תכשיטים
קטגוריה:תכשיטים עתיקים
קטגוריה:אביזרי אופנה
מריה אלכסנדרה, נסיכת באדן

מריה אלכסנדרה, נסיכת באדן (בגרמנית: Marie Alexandra von Baden; 1 באוגוסט 1902 - 29 בינואר 1944) הייתה נסיכה גרמנית מבית צרינגן.

== ביוגרפיה ==
מריה אלכסנדרה נולדה ב-1 באוגוסט 1902 בזאלם למקסימיליאן, נסיך באדן ולמריה לואיזה, נסיכת הנובר, בתם של ארנסט אוגוסט, נסיך הכתר של הנובר ותירה, נסיכת דנמרק. אחיה היה הנסיך ברטהולד, מרקיז באדן, יליד קרלסרוהה בשנת 1906. מארי אלכסנדרה בילתה את ילדותה ונעוריה בקרלסרוהה, מלבד שהות סדירה בארמון סאלם ובגמונדן שבאוסטריה. בשנת 1924 נישאה לנסיך וולפגנג, נסיך הסן, בנקאי מדופלם ומאז 1918 מועמד לרצף על כס המלוכה בפינלנד, אך לא היו להם ילדים.<ref></ref>

מריה אלכסנדרה נהרגה בהתקפה של חילות האוויר של צבא ארצות הברית במהלך מתקפה אווירית על פרנקפורט ב-29 בינואר 1944 במהלך מלחמת העולם השנייה. היא ושבע נשים נוספות, שהיו עובדות סיוע, נהרגו כאשר המרתף, בו מצאו מקלט, התמוטט תחת משקל הבניין, מה שהפך את גופתה של מריה אלכסנדרה לקשה מאוד לזיהוי.

== אילן יוחסין ==

== קישורים חיצוניים ==

==הערות שוליים==

קטגוריה:נסיכות באדן
קטגוריה:בית צרינגן
קטגוריה:גרמניות שנולדו ב-1902
קטגוריה:גרמנים שנולדו ב-1902
קטגוריה:נפטרות ב-1944
קטגוריה:גרמנים שנפטרו ב-1944
בלומף שחור

בלומף שחור (שם מדעי: Barbastella leucomelas) הוא מין עטלף חרקים קטן ממדים. העטלף בעל גב שחור ומפשעה לבנה ואורך גופו משתרע לכ-5 ס"מ. העטלף מצוי בשלל מדינות אסיה ואפריקה.<ref name=":0"></ref>

== תיאור המין ==
בלומף שחור הוא עטלף חרקים קטן ממדים בעל מפשעה לבנה, גב שחרחר וחזה כהה. אורך הגוף כ-5 ס"מ, אורך הזנב כ-4.5 ס"מ, אורך האמה 3.7 ס"מ, משקלו כ-10 גרם. הכנפיים חומות, האוזניים ארוכות, מופנות קדימה ומחוברות ביניהן כך שהעין נמצאת בתוך דמוי משולש. הנחיריים נפתחים כלפי מעלה וכלפי חוץ. הזנב והרגליים ארוכים יחסית וקצה הזנב בולט מתוך קרום התעופה. תעופתו מתוארת כנמוכה וכבדה.

הבלומף השחור אוסף מזון בנחלים עתירי צמחים עם מקורות מים, וגם מעל ברֵכות חמצון ובשטחים חקלאיים.<ref name=":0" />

== מקור השם ==
השם העברי של המין מתייחס למבנה הפחוס של החרטום, אשר מקנה לו צורה מיוחדת. שם הסוג בא מצרפתית ופירושו קנקן.<ref name=":0" />

שמו המדעי של הסוג leukon שפירושו לבן ו- melas פירושו שחור, נגזר מצבעיו: חזה וגב שחורים ומפשעה לבנה.<ref name=":1"></ref>

== תפוצה בארץ ישראל ==
מעט מאוד ידוע על חייו של הבלומף השחור: הוא נראה לעיתים רחוקות בלבד, 9 פרטים תועדו עד 2017<ref></ref>, וככל הנראה נדיר בישראל. בארץ הוא נצפה בעמק השבר, מים המלח ודרומה עד לאילת ובסיני.<ref></ref>

== תפוצה בעולם ==
ניתן לצפות בעטלף ביפן ועד איראן, טורקסטן, בקווקז, באריתריאה ובחצי האי סיני. באירופה נמצא הבלומף בחללים בעצים ובניינים, אך גם במערות. לעיתים קרובות הוא נצפה כשהוא עף מעל נהרות. למין תפוצה רחבה המתפרסת על פני מדבריות אפריקה ובאזורים ערבתיים באסיה. באזורנו המין מוכר גם בירדן ובמצרים.<ref name=":1" /><ref name=":0" />

בפקיסטן הבלומף שוכן בהרים גבוהים ביער לח או ביער יבש, מעל גובה של 2,400 מטרים. נח מתחת קליפות עצים, במערות או במכרות.<ref name=":0" />

גורמי הסיכון של הבלומף הם שימוש בקוטלי-חרקים בשטחים חקלאיים.<ref name=":0" />

==קישורים חיצוניים==

== הערות שוליים ==

קטגוריה:בעלי חיים שתוארו ב-1826
קטגוריה:טקסונים שתוארו בידי פיליפ ז'קוב קרצשמר
קטגוריה:ארץ ישראל: נשפוניים
קטגוריה:נשפוניים
מצוק לונג (אנטארקטיקה)

מצוק לונג (באנגלית: Long Bluff) הוא מצוק סלע בולט, בצידו המערבי של קרחון לונג, הממוקם בחלקו הדרום-מזרחי של האי ת'רסטון, שבאנטארקטיקה.

גובהו של המצוק 3 מטרים מעל פני הים.

== היסטוריה ==
=== מקור השם ===

שמו של המצוק ניתן לו על ידי הוועדה המייעצת לשמות אנטארקטיים.

המצוק נקרא על שמו של ו. א. לונג (W.A. Long), שהיה רוקח ראשי של קבוצת הספינות המזרחית של צי ארצות הברית במהלך מבצע קפיצה לגובה בין השנים 1946–1947.

לונג טס במסגרת טיסת החיפוש שנערכה ב-11 בינואר 1947, בפיקודו של לוטננט ג'יימס ל. בול (James L. Ball), בחיפוש אחר ניצולי מטוס PBM מארינר שהתרסק בסמוך לחוף חצי האי נוביל.

לונג היה הראשון שראה את שרידי המטוס, דבר שהוביל להצלת ניצוליו ההתרסקות.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:18570 מצוק לונג] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=136168 מצוק לונג] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=17511&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצוק לונג] באתר הגאזט האנטארקטי המשווה SCAR של ממשלת אוסטרליה
* [http://www.viewweather.com/w120459-weather-forecast-for-long_bluff-viewweather.com.html תחזית מזג אוויר עדכנית עבור מצוק לונג]

== הערות שוליים ==

לונג
וולפגנג, נסיך הסן

וולפגנג, רוזן הסן (בגרמנית: Wolfgang von Hessen; 6 בנובמבר 1896 – 12 ביולי 1989), היה נסיך גרמני מבית הסן וחתנו של מקס פון באדן.

==ביוגרפיה==
וולפגנג נולד ב-6 בנובמבר 1896 באופנבך, לפרידריך קרל, נסיך הסן ולמרגרטה, נסיכת פרוסיה, בתם של פרידריך השלישי, קיסר גרמניה וויקטוריה, הנסיכה המלכותית. בשנת 1918 הוכתר אביו למלך פינלנד, ווולפגנג מונה ליורש העצר, אולם עד מהרה הפכה פינלנד לרפובליקה, בעקבות תבוסת הקיסרות הגרמנית במלחמת העולם הראשונה.

ב-17 בספטמבר 1924 התחתן וולפגנג עם מריה אלכסנדרה, נסיכת באדן, בתם של מקסימיליאן, נסיך באדן ומריה לואיזה, נסיכת הנובר, אולם לא היו להם ילדים. במהלך מלחמת העולם השנייה הוצב וולפגנג בלפלנד, ושהה שם כשלוש שנים. בשנת 1943 נהרג אחיו כריסטוף, נסיך הסן, ווולפגנג אימץ את בנו קרל. בשנת 1944 נהרגה אשתו במהלך התקפה אווירית על פרנקפורט, ובסוף המלחמה נפל וולפגנג בשבי בעלות הברית. ב-12 ביולי 1989 מת וולפגנג בפרנקפורט, ובעת מותו היה הצאצא האחרון של המלכה ויקטוריה שנולד בחייה.

==אילן יוחסין==

==קישורים חיצוניים==

קטגוריה:נסיכים גרמנים
קטגוריה:גרמנים שנולדו ב-1896
קטגוריה:גרמנים שנפטרו ב-1989
קרחון לונג (אנטארקטיקה)

קרחון לונג (באנגלית: Long Glacier) הוא קרחון בחלקו הדרום-מזרחי של האי ת'רסטון, שבאנטארקטיקה.

אורכו של הקרחון 15 קילומטרים.

הקרחון זורם לכיוון דרום ונשפך אל מדף הקרח אבוט, 26 קילומטרים ממערב לנונאטאק הריסון.

בסמוך ממערב לקרחון מצוי מצוק לונג.

== היסטוריה ==
=== גילוי ומיפוי הקרחון ===

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1966.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של פרד א. לונג, הבן (Fred A. Long, Jr.), שהיה מכונאי מטוסים של טייסת VX-6 של צי ארצות הברית בתחנת אמריקה הקטנה בשנת 1957; וכן שהא באנטארקטיקה בחורף האוסטרלי 1960–1961 ובחורף האוסטרלי 1962–1963.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:8993 קרחון לונג] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=8603&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון לונג] באתר הגאזט האנטארקטי המשווה SCAR של ממשלת אוסטרליה

== הערות שוליים ==

לונג
קטגוריה:ארצות הברית באנטארקטיקה
מושל מחוז נובוסיבירסק

מושל מחוז נובוסיבירסק (ברוסית: Губернатор Новосибирской области; מילולית: "גוברנאטור נובוסיבירסקוי אובלסטי") הוא המנהל הכללי והמשרה הציבורית הרמה במחוז נובוסיבירסק, רוסיה. על פי החוק המחוזי, המושל, שעומד "בראש הגוף המנהל הבכיר של מחוז נובוסיבירסק" הוא בעל התואר הרשמי כמושל ו"ראש ממשלת מחוז נובוסיבירסק".<ref>[http://zsnso.ru/116/#_Toc266437170 The Charter of Novosibirsk Oblast, article 27] at Novosibirsk Oblast Executive Assembly's website.</ref> 

המושל הנוכחי הוא אנדריי טראווניקוב, המייצג את מפלגת "רוסיה המאוחדת".
== בחירות ==
הבחירות לתפקיד המושל נערכו בשנים 1995, 1999 ובשנת 2003. בשנים 2007 ובשנת 2010 המושל מונה על ידי האספה המחוקקת של מחוז נובוסיבירסק בהמלצת נשיא רוסיה. בשנת 2014 נערכו מחדש הבחירות לתפקיד המושל ונערכו שוב גם בשנת 2018.
===בחירות 2014===
;14 בספטמבר 2014:
{| class="wikitable sortable"
! מועמדים 
! מפלגה 
! הצבעות 
! % 
|-
| ולדימיר גורודצקי 
| רוסיה המאוחדת 
| align="right" | 423,855 
| align="right" | 64.97 
|-
| אנטולי קובנוב 
| רוסיה הוגנת 
| align="right" | 88,000 
| align="right" | 13.49 
|-
| דמיטרי סאבליב 
| המפלגה הליברל-דמוקרטית 
| align="right" | 122,757 
| align="right" | 18.82 
|-
|}

== מושלים ==
=== ראשי האדמיניסטרציה ===
# ויטאלי מוחה — 26 בנובמבר 1991 עד 5 באוקטובר 1993. 
# איוואן אינדינוק — 5 באוקטובר 1993 עד 30 בדצמבר 1995. 
=== מושלי מחוז נובוסיבירסק ===
# ויטאלי מוחה — 29 בדצמבר 1995 עד 14 בינואר 2000. 
# ויקטור טולוקונסקי — 14 בינואר 2000 עד 9 בספטמבר 2010. 
# ואסילי יורצ'נקו — 22 בספטמבר 2010 עד 17 במרץ 2014. 
# ולדימיר גורודצקי — 18 במרץ עד 6 באוקטובר 2017. 
# אנדריי טראווניקוב — 6 באוקטובר 2017 ואילך. 
== קישורים חיצוניים ==

== הערות שוליים ==

מושל
קטגוריה:ראשי סובייקטים פדרליים של רוסיה
נונאטאק הריסון

נונאטאק הריסון או נונאטאק האריסון (באנגלית: Harrison Nunatak) הוא נונאטאק מכוסה שלג בחלק הדרום-מזרחי של האי ת'רסטון, שבאנטארקטיקה, בפסגות פאונדרז, ברכס הריטג' שבאנטארקטיקה.

הנונאטאק ממוקם 7 קילומטרים דרומית לקרחון סאבג'.

== היסטוריה ==
=== גילוי הנונאטאק ===

הנונאטאק התגלה מן האוויר, בטיסת מסוק שהמריא מאוניית צי ארצות הברית Burton Island במסגרת משלחת החקר לים בלינגהאוזן של צי ארצות הברית, בפברואר 1960 (הקיץ האוסטרלי של שנת 1960).

=== מקור השם ===

שמו של הנונאטאק ניתן לו על ידי הוועדה המייעצת לשמות האנטארקטיים.

הנונאטאק נקרא על שמו של הנרי ט. הריסון, הבן (Henry T. Harrison, Jr.), שהיה מטאורולוג במשלחתו של ריצ'רד בירד לחקר אנטארקטיקה, בין השנים 1928–1930.

== לקריאה נוספת ==

<div class="mw-content-ltr">• International Symposium on Antarctic Earth Sciences 5th : 1987, [https://books.google.co.il/books?id=D0zjDidZnO4C&pg=PA401&lpg=PA401&dq=%22Harrison+Nunatak%22&source=bl&ots=8k0wYcZqDO&sig=ACfU3U3wOGG-2KQKWXK4etpQu0D8Oid_4w&hl=en&sa=X&ved=2ahUKEwivj_TI1NPoAhUN2KQKHUpaC7UQ6AEwBHoECAsQLw#v=onepage&q=%22Harrison%20Nunatak%22&f=false Geological Evolution of Antarctica], Cambridge, England, P 401</div>

<div class="mw-content-ltr">• A.M. GRUNO, D. V. Kent, I. W. D. Dalzeil, [https://core.ac.uk/download/pdf/161438435.pdf New Paleomagnetic Data From Thurston Island' Implications for the Tectonics of West Antarctica and Weddell Sea Opening], JOURNAL OF GEOPHYSICAL RESEARCH, VOL. 96, NO. Bll, PAGES 17,935-17,954, OCTOBER 10, 1991 </div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:6416 נונאטאק הריסון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=6042&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאק הריסון] באתר הגאזט האנטארקטי המשווה SCAR של ממשלת אוסטרליה

==הערות שוליים==

הריסון
יאנגו סימנדיריס

יעקב יאנגו (ג'ון) סימנדריס (ביוונית: Γιάγκος Σημαντήρη; 5 בפברואר 1940 - 9 במרץ 2007) היה כדורגלן ישראלי-יווני ששיחק בהפועל חיפה בשנות ה-50 ובשנות ה-60.

== קריירה ==
יאנגו נולד בחיפה. הוא החל את דרכו בגיל 14 כשוער בקבוצת הנערים של תל-עמל, ולאחר מכן שיחק בכל התפקידים בנוער של הפועל חיפה. ב-1956 הוא זכה באליפות הארצית לנוער עם המאמן דוד שוייצר. לאחר מכן, יאנגו עלה לבוגרים בגיל 17 והוצב בתפקיד המגן הימני ושיחק יחד עם אחיו, מיכאל ועמנואל בהרכב. משחקו הבכורה של יאנגו היה בדרבי הראשון בעונת 1956/57, בו מכבי חיפה ניצחה 1:0. לאחר מספר הפסדים הוא הוסט לתפקיד התקפי יותר והראה את יכולתו גם בכיבוש שערים. יאנגו פרח במיוחד תחת הדרכתו של המאמן זלטקו צ'ייקובסקי שהגיע לקבוצה ב-1958. את עונת 1957/58 הוא סיים כמלך השערים של הקבוצה עם שבעה כיבושים. לאחר מכן, יאנגו ואחיו מיכאל שהיה קפטן הקבוצה, היו שותפים להגעה לגמר גביע המדינה, הזכייה בגביע העשור וסגנות האליפות בליגה. לפני עונת 1959/60 יאנגו החליט להצטרף לאחיו עמנואל ששיחק ביוון. הוא כבר רכש כרטיס לאוניה ונפרד מחבריו לקבוצה, אבל שוכנע על ידי המאמן ברגע האחרון להישאר והוא נשאר לעונה נוספת. יאנגו המשיך להצטיין במדי הפועל חיפה שרצה בצמרת אבל לא הצליחה להתמודד על האליפות. המשחק האחרון באותה עונה היה מול מכבי תל אביב שהוליכה את הטבלה והייתה זקוקה לנקודה כדי לזכות באליפות. הפועל חיפה ניצחה 1:2 והפועל פתח תקווה זכתה באליפות. זה היה משחקם האחרון של האחים סימנדיריס בהפועל חיפה.

בקיץ 1960 הוא חתם באולימפיאקוס מהליגה היוונית, שם שיחק כחמש שנים וערך כ-87 הופעות בליגה הראשונה. בשנת 1965 עבר לOFI כרתים מהליגה השנייה ושיחק כארבע שנים תחת קבוצת המילואים של המועדון. ב-1969 חתם ב-לאריסה ובה שיחק עד שפרש בשנת 1974. תחת לאריסה זכה סימנדיריס בשתי אליפויות.

== קריירה בנבחרת ==
יאנגו שהצטיין בהפועל חיפה זומן ב-1959 לנבחרת ישראל והופיע במשחק ידידות מול נבחרת פולין (1-1). אבל אביו של יאנגו התעקש שהבנים ישמרו על אזרחותם היוונית ובשל כך נמנעה ממנו הזכות לשחק במשחקים רשמיים של הנבחרת. תחת נבחרת יוון שיחק יאנגו משחק אחד, ב-1961 נגד נבחרת צפון אירלנד (2-1).

יחד עם פאבלוס וסיליו (יוון וקפריסין), קוסטאס חמיס (יוון ורומניה) ואופוסטולס ג'אנו (יוון ואוסטרליה) היו שחקני הכדורגל היוונים היחידים ששיחקו בשתי נבחרות שונות אך יאנגו היחיד שגם לקח חלק במשחק רשמי.

== חיים אישים ==
משפחת סימנדיריס התגוררה בחיפה בסמוך למושבה הגרמנית ולמגרש הפועל. לאב המשפחה ששיחק בעברו במצרים, הגיע מיוון נולדו שלושה בנים. מיכאל המכונה "מיכאליס" יליד 1936, עמנואל המכונה "לולי" יליד 1938 ויעקב שכונה "יאנגו" יליד 1940. האחים סימנדיריס שיחקו בקבוצת הנוער של הפועל חיפה. הראשון שהגיע לקבוצה הבוגרת ב-1953 היה מיכאליס שתפס את עמדת הבלם ושנה אחריו הצטרף אחיו לוליק ששיחק בקישור. מיכאל פרש מכדורגל ב-1963 בשל פציעה בכף הרגל ועמנואל פרש ועזב את יוון לדרום אפריקה וניהל סופרמרקט.

לאחר פרישתו של יאנגו הוא עבד כנהג מונית. בשנת 2007 הלך לעולמו בגיל 67 והותיר אחריו אישה ושלושה ילדים.

==קישורים חיצוניים==

* 
* 

קטגוריה:כדורגלנים יוונים
קטגוריה:כדורגלנים ישראלים
קטגוריה:מגני כדורגל יוונים
קטגוריה:מגני כדורגל ישראלים
קטגוריה:חיפה: כדורגלנים
קטגוריה:כדורגלני הפועל חיפה
קטגוריה:כדורגלני אולימפיאקוס
קטגוריה:כדורגלני OFI כרתים
קטגוריה:כדורגלני לאריסה
קטגוריה:כדורגלני נבחרת ישראל
קטגוריה:כדורגלני נבחרת יוון
קטגוריה:יוונים שנולדו ב-1940
קטגוריה:ישראלים שנולדו ב-1940
קטגוריה:יוונים שנפטרו ב-2007
קטגוריה:ישראלים שנפטרו ב-2007
מפקד האוכלוסין בברית המועצות (1926)

כרזת קידום למפקד 1926
מפקד אוכלוסין 1926 של ברית המועצות רשמית, מפקד ברית המועצות הראשון התקיים בדצמבר 1926. זה היה כלי חשוב בבניין המדינה של ברית המועצות, סיפק לממשלה מידע אתנוגרפי חשוב וסייע בהפיכתה מחברת קיסרית לחברה סובייטית. ההחלטות שקיבלו אתנוגרפים בקביעת האתניות של יחידים, בין אם באזורים האסיאתיים או האירופיים של האימפריה הרוסית לשעבר, דרך עריכת "רשימת האתניות של ברית המועצות", וכיצד נמשכו גבולות מעורבבים לאזורים הייתה השפעה משמעותית על המדיניות הסובייטית בהמשך. אתנוגרפים, סטטיסטיקאים ובלשנים ערכו שאלונים ורשימת אתניות למפקד. עם זאת, הייתה להם גם מטרה שאפתנית יותר לשנות במכוון את זהותם על פי עקרונות המרקסיזם-לניניזם. כדברי אנסטס מיקויאן, ברית המועצות הייתה: "יצירה וארגון של מדינות חדשות".<ref>"" (Natsionalny vopros i natsionalnaya kultura v Severo-Kavkazskom kraye (Itogi i perspektivy): K predstoyashchemu syezdu gorskikh narodov), Rostov-on-Don, 1926.</ref>

== מפקדים קודמים ==
מפקד ברית המועצות הראשון הגיע אחרי שני מפקדים חלקיים שביצעו הבולשביקים לאחר תפיסת השלטון שלהם ברוסיה. הראשון, המפקד הכללי של 1920, התרחש במהלך מלחמת האזרחים ומלחמת פולין-ברית המועצות. לפיכך היא לא הצליחה להתמודד עם עריכת מפקד בקרים, חלק גדול מטרנסדניסטריה, קווקז, אוקראינה, ביילורוסיה, המזרח הרחוק, סיביר ומרכז אסיה במרכז ברית המועצות, כמו גם עם חלקיה הצפוניים הרחוקים. עם זאת היה גידול של 15 מיליון איש בלבד: בשנת 1926 חלה עלייה באוכלוסייה בין 1920 ל-1926, המהווים כ-131,304,931 איש על פי מגזין TIME, בעוד שהיא עדיין לא נחשפה בהיסטוריה של רוסיה. מפקד 1923 הוגבל לערים. לפני המהפכה הרוסית, מפקד האימפריה הרוסית היחיד נעשה בשנת 1897.

== מתודולוגיה ==
על ידי סיווג האוכלוסייה במונחים של לאומים - כמנוגדים לשבט או קהילה - יחד עם מדיניות שהעניקה למדינות הללו אדמות, משאבים וזכויות, עודדו מומחים ואליטות מקומיות להתערב באיסוף המידע אודותיהם.

== רשימת אתניות ==
רשימה זו, הנקראת "תוכנית ועיבוד רישום אתני כלל-סובייטי לשנת 1926, כרך 7, מילון הלאומים" ופורמסה במוסקבה 1927, פותח על ידי קודמו של השירות הפדרלי לסטטיסטיקה: המינהל המרכזי לסטטיסטיקה של ברית המועצות.<ref>Empire of Nations: Ethnographic Knowledge and the Making of the Soviet Union by Francine Hirsch, Cornell University Press, 2005, pp.&nbsp;329–333</ref>
;רשימת לאומים שנספרו:

== אוכלוסייה לפי רפובליקות ==
* רוסיה - 100,891,244 (17,442,655 אוכלוסייה עירונית)
** הרפובליקה הקזחית - 6,503,006 (עירונית: 539,249)
** הרפובליקה הקירגיזית - 993,004 (עירונית: 121,080)
* הרפובליקה האוקראינית - 29,018,187 (עירונית: 5,373,553)
** מולדביה - 572,114
* הרפובליקה האוזבקית - 5,272,801 (1,102,218 אוכלוסייה עירונית)
** הרפובליקה הטג'יקית - 827,200
* בלארוס - 4,983,240 (847,830 אוכלוסייה עירונית)
* עבר הקווקז
** הרפובליקה הגרוזינית - 2,666,494 (594,221 אוכלוסייה עירונית)
** אזרבייג'ן - 2,314,571 (649,557 אוכלוסייה עירונית)
** הרפובליקה הארמנית - 880,464 (167,098 אוכלוסייה עירונית)
* הרפובליקה הטורקמנית - 1,000,914 (עירוני: 136,982)
* סך הכל בברית המועצות - 147,027,915 (עירונית: 26,314,114)

== לקריאה נוספת ==
* 

== קישורים חיצוניים ==

* [http://demoscope.ru/weekly/ssp/census.php?cy=1 מפקד 1926 (רוסית)]

== הערות שוליים ==

קטגוריה:1926 בברית המועצות
קטגוריה:רוסיה: קבוצות אתניות
קטגוריה:מפקדי אוכלוסין
צ'ארלס סוייר

צ'ארלס וו. סוייר (באנגלית: Charles W. Sawyer; 10 בפברואר 1887 – 7 באפריל 1979) היה פוליטיקאי ודיפלומט אמריקאי, מזכיר המסחר של ארצות הברית בשנים 1948–1953 תחת הנשיא הארי טרומן.

== ביוגרפיה ==
סוייר נולד בסינסינטי שבאוהיו, בנם של קרוליין באטלר ואדוארד מילטון סוייר. בשנים 1912–1916 היה חבר במועצת העירייה של סינסינטי. לפני הקריירה הפוליטית שלו עבד במשרד עורכי הדין "דינסמור & שול" שבסיסו בעיר הולדתו. בין שתי מלחמות העולם התבלט סוייר כאיש ציבור במדינת אוהיו. בשנות ה-30 של המאה ה-20, הוביל סוייר סיעה בתוך המפלגה הדמוקרטית שנאבקה עם גוש אחר של מרטין דייבי, מושל אוהיו, על השליטה במפלגה הדמוקרטית של אוהיו. בשנים 1933–1935 נבחר לסגן מושל המדינה. ב-1938 היה סוייר מועמד למושל אוהיו — אם כי לא זכה במועמדות מפלגתו לתפקיד.

סוייר נמנה בין מחברי הערעור על התיקון ה-18 לחוקת ארצות הברית. ב-1944, שיא מלחמת העולם השנייה, הנשיא פרנקלין דלאנו רוזוולט מינה את סוייר לשגריר ארצות הברית בבלגיה ובמקביל היה ציר בלוקסמבורג. כהונתו כשגריר בבריסל התעוררה המחלוקת סביב שלטונו של לאופולד השלישי, מלך הבלגים וסוייר עזב את אירופה בנובמבר 1945.

שלוש שנים אחרי ששב לאמריקה, ב-1948, מינה אותו הנשיא הארי טרומן למזכיר המסחר של ארצות הברית. במהלך כהונתו הצטווה סוייר בידי טרומן להשתלט ולהפעיל את מפעלי הפלדה ב-1952 שערכו שביתה עצומה בשיא מלחמת קוריאה. ההוראה למחלקת המסחר של ארצות הברית להשתלט על מפעלי הפלדה ניתנה במטרה למנוע שביתה עצומת-היקפים שלדעת טרומן תפגע ביכולתה של ארצות הברית להמשיך את הלחימה בחצי האי קוריאה. בעודו מזכיר המסחר, הכריז סוייר על "שבוע המזכירים הלאומי" הראשון מ-1 עד 7 ביוני 1952.

כשסוייר חזר לסינסינטי לאחר שירותו בקבינט של ארצות הברית בממשל טרומן, הצטרף למשרד עורכי הדין "טאפט, סטטיניוס והוליסטר", אשר נוסד בידי פוליטיקאי בולט נוסף מסינסינטי, רוברט טאפט, בנו הבכור של הנשיא לשעבר ויליאם הווארד טאפט. ב-1968 כתב ספר בשם "דאגותיו של דמוקרטי שמרני", שיצא לאור בהוצאת הספרים של אוניברסיטת דרום אילינוי. בערוב ימיו היה חבר במספר ועדות ציבוריות.

הוא נפטר באפריל 1979 בגיל 92, בפאלם ביץ' שבפלורידה. הוא נטמן בבית העלמין ספרינג גרוב השוכן בקרבת עיר הולדתו סינסינטי, אוהיו.

== קישורים חיצוניים ==

==הערות שוליים==

קטגוריה:שגרירים בבלגיה
קטגוריה:סגני מושלי אוהיו
קטגוריה:חברי הקבינט של ארצות הברית בממשל הארי טרומן
קטגוריה:מזכירי המסחר של ארצות הברית
קטגוריה:עורכי דין אמריקאים
קטגוריה:בוגרי אברלין קולג'
קטגוריה:בוגרי אוניברסיטת סינסינטי
קטגוריה:אמריקאים שנולדו ב-1887
קטגוריה:אמריקאים שנפטרו ב-1979
מקהלת פרחי בני הישיבות

מקהלת פרחי בני הישיבות (באנגלית The Yeshiva Boys Choir) הידועה גם בשם "ישיבה בויס" או בקיצור "YBC", היא מקהלת ילדים יהודים אמריקאים המשתייכת למוזיקה החסידית, הפועלת בארצות הברית משנת 2003 בניהולם של יוסי ניומן והמלחין אלי גרסטנר.

==היסטוריה==
בשנת 2003 חברו המלחין אלי גרסטנר וחבר ילדותו יוסי ניומן, שהיה אז מורה כיתת ג' ומלחין מקהלה בבית ספר בקליבלנד, והקימו את מקהלת הילדים. הילדים הראשונים היו תלמידים נבחרים מבית הספר שלימד בו יוסי ניומן. משכנה של המקהלה נדד בכמה אתרים ברחבי ארצות הברית, עם הקמתה היה משכן המקהלה בעיר קליבלנד, לאחר מכן עברו לשכונת פאר רוקאוואי ברובע קווינס שבניו יורק. לאחר מכן עברה לשכונת פלטבוש ברובע ברוקלין, מקום מגוריו של אלי גרסטנר. לאחר מכן עברה לשכונת בורו פארק באותו הרובע, ובאוקטובר 2018 הגיעה הלהקה למשכנה החדש במחוז פאסיק במדינת ניו ג'רזי.
נכון לאוקטובר 2016 נמנים במקהלה למעלה מ-50 ילדים, מכיתה א' עד כיתה ח'.

המקהלה מופיעה בעיקר בארצות הברית, אך גם מחוצה לה, כמו באנגליה, קנדה וישראל. עם השנים, נהייתה המקהלה פופולרית בעולם המוזיקה החסידית גם בישראל, ורבים מסרטוני השירים שלהם ביוטיוב זכו למיליוני צפיות. לפי מחקר הפופולריות השנתי של זמרי המוזיקה החסידית שביצע אתר כיכר השבת, ע"פ נתוני צפייה ביוטיוב, זכתה המקהלה פעמיים ברצף במקום השישי, בשנים ה'תשע"ט וה'תש"ף.

==דיסקוגרפיה==
* YBC – כל המתפלל (2003)
* YBC II – ואהבת לרעך כמוך (2005)
* (YBC LIVE! (2005
* YBC III – שבחי (2007)
* YBC IV – שמו של מלך (2009)
* (YBC LIVE! II (2009
* (YBC LIVE! III (2010
* YBC 5 – חנוכה (2010)
* (YBC LIVE! 4 (2011
* אמן (ווקאלי) (2012)
* YBC 6 – מודה אני (2014)

==שירים בודדים==
* עד עולם - בני פרידמן והחבר'ה (2012)
* טוב (2017)
* Mi X6 (2019)
*ולשלום - פרויקט חיזוק (2021)

==קישורים חיצוניים==
* 

==הערות שוליים==

קטגוריה:מקהלות ילדים ונערים
קטגוריה:יהדות ארצות הברית
אמריקאנקה

אמריקאנקה הוא כינויו של מרכז המעצר לפני המשפט של הקג"ב הבלארוסי (ברוסית: СИЗО КГБ) זהו כלא לעיכוב אסירים זמניים במרכז מינסק, המופעל על ידי הקג".ב של בלארוס. הכלא משמש למעצר אנשים שנגדם מתבצעת חקירה על ידי הקג"ב, בפרט במקרים בהם מדובר באינטרסים של המדינה.
== היסטוריה ==
ראשית הכלא כבית סוהר פנימי של המשטרה החשאית הסובייטית, הצ'קה. הוא הוקם בשנות העשרים של המאה העשרים כחלק ממכלול בניינים ששימש את הצ'קה. כינויו "אמריקאנקה" (האמריקאית) מתייחס לצורה של הכלא בתור בפנאופטיקון, שהתבסס על העיצוב של בתי כלא בארצות הברית.<ref></ref><ref></ref>

הבניין שימש לימים את הארגוני היורשים של הצ'קה: קומיסריון הפנים העממי והוועדה לביטחון המדינה.

בשנת 1946, לאחר תום מלחמת העולם השנייה ושיקום השליטה הסובייטית בבלארוס, שופץ הבניין.<ref></ref>

== סנקציות נגד עובדי הכלא ==
בעקבות פיצוץ מחאות האופוזיציה הדמוקרטית לאחר כביכול טענות לזיופים בבחירות לנשיאות בשנת 2010, מספר קציני קד"ב הועמדו לרשימת הסנקציות של האיחוד האירופי.<ref>[https://nn.by/?c=ar&i=61552 Поўны спіс 208 беларускіх чыноўнікаў, якім забаронены ўезд у ЕС] - Nasha Niva, 11.10.2011</ref><ref name="EU2012">[http://eur-lex.europa.eu/eli/dec/2012/642/oj Council Decision 2012/642/CFSP of 15 October 2012 concerning restrictive measures against Belarus]</ref> הסנקציות הוסרו בשנת 2016 בעקבות שיפור ביחסי בין בלארוס לאיחוד האירופי.
* אל"ם אלכסנדר ולדימירוביץ' אורלוב, ראש אמריקאנקה: על פי האיחוד האירופי, הוא היה אחראי באופן אישי ל"טיפול או ענישה אכזריים, לא אנושיים ומשפילים של עצורים" בשבועות והחודשים שלאחר הפיצוץ בהפגנות במינסק ב-19 בדצמבר 2010 ערב הבחירות לנשיאות 2010. הוא היה ברשימת הסנקציות של האיחוד האירופי בשנים 2011–2016
* אל"ם אולג אנטולייביץ' צ'רנישוב ; על פי החשד, הוא השתתף באופן אישי בעינויים של פעילי האופוזיציה בכלא מינסק לאחר הפיצוץ בהפגנת המחאה שלאחר הבחירות ב-19 בדצמבר 2010.
* סגן אלוף דמיטרי ויאצ'סלבוביץ' סוחוב, איש המודיעין הנגדי הצבאי של הקד"ב שהואשם בכך שזייף ראיות והשתמש באיומים על מנת לסחוט ווידויים מפעילי האופוזיציה העצורים באמריקאנקה במינסק, לאחר הפיצוץ בהפגנת המחאה שלאחר הבחירות במינסק ב-19 בדצמבר 2010.

== אסירים בולטים ==
=== קורבנות הדיכוי הסובייטי ===
* באריס ראהולה, פעיל למען עצמאות ממערב בלארוס, בהמשך סגן נשיא המועצה של הרפובליקה הדמוקרטית של בלארוס בגלות.
* מעל 130 קורבנות הוצאה להורג המונית של בלארוסים בשנת 1937, כולל:
** יקאו בראנשטיין
** אנטול וולני
** פלאטון הלאבאץ'
** ואלרי מארקו
* אזרחים פולנים שנעצרו לאחר הפלישה הסובייטית לפולין בשנת 1939.
* ארנסט סאבילה.<ref>[http://slounik.org/153706.html Сабіла Эрнст] - slounik.org</ref>

=== מתנגדים פוליטיים של הנשיא לוקשנקו ===
==== מועמדים לנשיאות 2010 ====
* מיקאלאז' סטאקייביץ'
* אנדריי סאניקאו
* ולדימיר ניקולאייביץ'
* ויטאל רימאשאוסקי
* אלץ' מיכאלייביץ'

==== מנהיגי אופוזיציה ופעילים ====
* פאבל סייביארניץ'
* דמיטרי דשקייביץ'
* אנטול לאביידז'קה
* נסטה פלז'אנקה

==== עיתונאים ====
* נטליה רדזינה
* אירינה חליפ

=== זרים ===
* ולדיסלב באומגרטנר, מנכ"ל חברת אורלקלי

== ראו גם ==
* מערכת הביטחון הבלארוסית
* טירת פישצ'לאוסקי
* כלא אוקרסטין

== הערות שוליים ==

קטגוריה:בלארוס: בתי סוהר
קטגוריה:מינסק: מבנים
קטגוריה:בלארוס: צבא וביטחון
אלפין סוג 3 קלאבמן

אלפין סוג 3 קלאבמן (באנגלית : Elfin Type 3 Clubman) היא מכונית ספורט בתצורת רודסטר מתוצרת "Elfin Sports Cars" האוסטרלית אשר יוצרה בין השנים 2007–1998

=="אלפין סוג 3 קלאבמן"==
* יוצרו 70 יחידות.
* מכונית דו-מושבית פתוחה.
* מנוע קדמי.
* מנוע בנזין - 1.6 ליטר.
* מנוע טויוטה סדרה "Toyota A engine" סוג מנוע "4A-LC".
* סוג הנעה : הנעה אחורית.

==ראו גם==
* אלפין MR5
* אלפין MS8 סטרימליינר
* אלפין MS8 קלאבמן

==קישורים חיצוניים==

==הערות שוליים==

קטגוריה:דגמי מכוניות שהושקו ב-1998
קטגוריה:מכוניות ספורט
קטגוריה:מכוניות קבריולה
קטגוריה:כלי רכב המיוצרים באוסטרליה
סוג 3 קלאבמן
הוועדה הממלכתית לרפואה משפטית של בלארוס

הוועדה הממלכתית לרפואה משפטית של הרפובליקה של בלארוס היא מערכת ריכוזית של גופים ממלכתיים בבלארוס, המפעילה סמכויות בתחום פעילות מומחים לרפואה משפטית. מהווה חלק ממערכת הביטחון הבלארוסית.

הוועדה נוצרה על בסיס השירות הממלכתי של מומחיות משפטית רפואית, חטיבות מומחים של גופי אכיפת החוק, מחלקות חירום ויחידות, כוחות צבא ויחידות מומחים של משרד המשפטים של בלארוס, ב-22 באפריל 2013, והחלה את פעילותה ב-1 ביולי 2013.<ref></ref> יו"ר הוועדה הוא אנדריי שבד.<ref name="TUT.BY"></ref><ref></ref>

== היסטוריה ==
לראשונה טופלה בשנת 1992 סוגיית הרפורמה במערכת המוסדות לרפואה משפטית ברפובליקת בלארוס, אולם לאימוץ ההחלטה הסופית קדמה עבודה רחבת היקף. כתוצאה מכך, במהלך הרפורמה במערכת השיפוטית והמומחית הועמדו במרכז הנושא מעמדו המיוחד של המומחה לרפואה משפטית וחשיבות מסקנתו לביסוס האמת בתיקים פליליים, מינהליים, אזרחיים וכלכליים.<ref></ref> 

הבסיס להקמתה של הוועדה לבחינה משפטית היה: 
* יחידות משפטיות מומחיות של גופי אכיפת החוק; 
* שירותי המדינה של מומחיות משפטית רפואית, כולל מחלקות אזוריות ומחלקת מינסק לרפואה משפטית; 
* מומחי "מעבדה צבאית מרכזית מספר 80" של משרד ההגנה; 
* מחלקת ההתמחות במצבי מחקר ומצבי חירום במרכז לתקינה ומומחיות בתחום הגנת האוכלוסייה והשטחים ממצבי חירום של "המכון המדעי למחקר לבטיחות אש ובעיות מצבי חירום" של המשרד למצבי חירום, היחידה להפעלת מערכת למניעה וחיסול של מצבי חירום והגנה אזרחית, מחקר, התמחות במצבי חירום ושריפות של מרכזים מדעיים ומעשיים של מחלקות אזוריות במשרד למצבי חירום; 
* מרכז למומחיות פלילית של משרד המשפטים של בלארוס. 
ב-1 ביולי 2013 הוועדה החלה לתפקד.<ref></ref> ב-19 בדצמבר 2014<ref></ref> נשיא הרפובליקה, אלכסנדר לוקשנקו, הציג בפני יו"ר ועדת המדינה את דגל הוועדה החדש.

== משימות ==
המשימות העיקריות של הוועדה הן:<ref name=":0"></ref> 

* יישום מדיניות המדינה בתחום הפעילות המשפטית, לרבות התמיכה המדעית והמתודולוגית שלה; 
* הכשרה, הסבה מקצועית והסמכה של מומחים, חוקרים ועובדים אחרים הנמצאים בתחום הכישורים לזיהוי פלילי; 
* פעילויות מומחים לרפואה משפטית; 
* קביעת ההוראות העיקריות לשיפור פעילויות מומחים לרפואה משפטית ויישומן, יישום מעשי של מדע וטכנולוגיה, ניסיון חיובי, צורות ושיטות חדשניות של מחקרים ברפואה משפטית; 
* שיתוף פעולה בינלאומי בתחום ארגון ופיתוח של פעילות מומחה לרפואה משפטית.

== מבנה ==
מערכת הוועדה כוללת את הגופים הממלכתיים הבאים:<ref name=":0"></ref> 

* המשרד המרכזי של הוועדה; 
* יחידות טריטוריאליות; 
* מחלקות משנה אזוריות;

== גלריה==
סמלים<ref></ref>
<gallery widths="330" heights="200">
קובץ:Геральдика ГКСЭ РБ.png|סמל הוועדה
קובץ:Знамя ГКСЭ РБ.png|דגלי ראש הוועדה
קובץ:Флаг ГКСЭ РБ.png|דגל הוועדה 
</gallery>

== קישורים חיצוניים ==
* 
* [http://pravo.by/document/?guid=3871&p0=P31300202 צו נשיא הרפובליקה של בלארוס מיום 22 באפריל 2013 מספר 202 "על הקמת הוועדה"] 
* [http://pravo.by/document/?guid=3871&p0=H11500293 חוק הרפובליקה של בלארוס מיום 15 ביולי 2015 להסדרת פעילות הוועדה]

== הערות שוליים ==

קטגוריה:בלארוס: צבא וביטחון
קטגוריה:רפואה משפטית
קטגוריה:בלארוס: ארגוני אכיפת חוק
המשרד למצבי חירום של בלארוס

המשרד למצבי החירום של בלארוס (בבלארוסית: Міністэрства па надзвычайных сітуацыях) היא סוכנות ממשלתית המפקחת על שירותי חירום ומבצעי חיפוש והצלה בבלארוס. זהו המשרד העיקרי האחראי על הגנת העם הבלארוסי במהלך אסונות טבע.

מבנה במשרד ממוקם ברחוב המהפכה במינסק. המשרד למצבי חירום הוקם על פי צו של הנשיא אלכסנדר לוקשנקו ב-23 בספטמבר 1994, בהשראת המשרד למצבי חירום והגנה אזרחית של רוסיה.<ref></ref> 

== תפקידים ==
המשרד מבצע את התפקידים הבאים:<ref></ref> 

* בקרה וניהול תחום המניעה והחיסול של מצבי חירום, אסונות מעשה ידי אדם והגנה אזרחית 
* בטיחות אש, פיקוח על בטיחות התעשייה, בטיחות גרעינית וקרינה 
* התמודדות עם השלכות אסון צ'רנוביל 
* יצירה ושימור כח אדם בעל ניסיון 
* רגולציה בתחום בטיחות הניווט של כלי שיט קטנים על נתיבי מים בתוככי בלארוס 

== מבנה ==
==== שרים ====
בראש המשרד עומד שר ממשלתי הממונה על ידי הנשיא בהמלצת ראש הממשלה ובהסכמת הממשלה.
{| border=1 cellpadding=4 cellspacing=0
|- bgcolor="#ff8c00"
| דיוקן || שם || שם בשפת המקור || תקופת כהונה|| הערות
|-
| rowspan="3"| איוואן קניק || Іван Кенік ||1994—1999 || קודם לכן שימש במשך 4 שנים כראש הוועדה הממלכתית לטיפול באסון צ'רנוביל
|-
| ואלרי אסטפאו || Валерый Астапаў ||1999—2004 ||
|-
| אנוור ברייאו || Энвер Барыеў ||2005—2010 ||
|-
| אולדזימיר ואשצ'אנקה || Уладзімір Вашчанка || 2010—ואילך || <ref></ref><ref></ref>
|-
|}

=== מנהלות ===
* מנהלת מחוז ברסט 
* מנהלת מחוז ויטבסק 
* מנהלת מחוז גומל 
* מנהלת מחוז הורדנה 
* מנהלת מחוז מינסק 
* מנהלת העיר מונילב 
* מנהלת העיר מינסק 

== ראו גם ==
* FEMA, הסוכנות הפדרלית למצבי חירום של ארצות הברית
* פיקוד העורף, המקבילה הישראלית
* השירות הממלכתי למצבי חירום של אוקראינה
* ממשלת בלארוס 
* 
* הכוחות המזוינים של בלארוס

== קישורים חיצוניים ==

* 
* [https://m.youtube.com/channel/UCgPAZp9aeCMfZsDINJFFlbQ МЧС Беларуси - יוטיוב רשמי] 
=== אתרי המנהלות ===
* [https://brest.mchs.gov.by/novosti/ מנהלת מחוז ברסט] 
* [https://vitebsk.mchs.gov.by/novosti/ מנהלת מחוז ויטבסק] 
* [https://gomel.mchs.gov.by/novosti/ מנהלת מחוז גומל] 
* [https://grodno.mchs.gov.by/novosti/ מנהלת מחוז גרודנו] 
* [https://minobl.mchs.gov.by/novosti/ מנהלת מחוז מינסק] 
* [https://mogilev.mchs.gov.by/novosti/ מנהלת העיר מוהילב] 
* [https://minsk.mchs.gov.by/novosti/ מנהלת העיר מינסק]

== הערות שוליים ==
 

קטגוריה:חירום
קטגוריה:כיבוי אש
קטגוריה:ארגוני הגנה אזרחית
קטגוריה:משרדי ממשלת רפובליקת בלארוס
למורי קוף

למורי קוף או ארכאולמורים (שם מדעי: Archaeolemuridae; מילולית: "למורים עתיקים") היא משפחה של למורים נכחדים שחיו באי מדגסקר. הם קרובים למגלדאפיס (למור הקואלה) וללמורי העצלן, וכולם היו גדולים בהרבה מקרוביהם החיים כיום. כולם נכחדו לפני 3,000 עד 1,000 שנה מהיום עקב הגעת האדם למדגסקר.

למורי הקוף כוללים 2 סוגים שהגיעו לממדים של בבונים במשקל 15 עד 35 קילוגרם, והם היו כנראה שוכני קרקע הרבה יותר מהלמורים החיים. ממבנה שיניהם ומאפיינים נוספים מרמזים על קרבתם לאבות ממשפחת האינדריים. הם קרויים למורי קוף עקב מבנה ארובות העיניים הגדולות שלהם המופנה קדימה, חוטמם הקצר ומצחם הגדול שהכיל מוח גדול יחסית. ככל הנראה הם חיו בחבורות מורכבות יחסית ללמורים ודמו באורח חייהם לקופים מודרניים.

ואולם למרות דמיונם לקופים הם היו ככל הנראה פעילי לילה עקב ארובות העיניים הגדולות הרגישות יותר לאור. לתזונתם הם ניזונו מעשבים וזרעים כמו הבבונים הזנובים, אך ייתכן שגיוונו גם בבעלי חיים קטנים.

==מיון==
*סוג הדרופיתקוס (Hadropithecus)
**מין Hadropithecus stenognathus
*סוג ארכאולמור (Archaeolemur)
**מין Archaeolemur edwardsi
**מין Archaeolemur majori

==קישורים חיצוניים==

*
קטגוריה:מאובני טקסונים שתוארו ב-1896
קטגוריה:טקסונים שהתפתחו בפליסטוקן
שי מזור

שי מזור (נולד ב-14 ביוני 1993) הוא כדורגלן ישראלי המשחק בעמדת הקשר.

==קריירה==
מזור נולד וגדל במעלה אדומים והחל את הקריירה שלו במחלקת הנוער של בית"ר ירושלים. בנובמבר חתם בהפועל קטמון ירושלים מהליגה הלאומית. ב-29 בנובמבר 2013 ערך את הופעת הבכורה שלו בקבוצה בהפסד 1–3 להפועל בני לוד. בעונת הבכורה שלו רשם 24 הופעות בליגה, אך הקבוצה ירדה לליגה א'. מזור שיחק בקטמון גם בליגה א', והיה שותף לחזרה שלה לליגה הלאומית אחרי שנה. ב-6 בדצמבר 2014 הבקיע את שער הבכורה שלו בקריירה בניצחון 0–6 נגד מכבי אום אל-פחם.<ref></ref> ב-9 באוגוסט 2016 חתם בהפועל כפר שלם<ref></ref> בה שיחק שנתיים.

ב-25 ביולי 2018 חתם בבני יהודה מליגת העל. ב-20 באוקטובר 2018 ערך את הופעת הבכורה שלו בליגת העל בתיקו 0-0 נגד הפועל תל אביב. במחזורי הסיום כבש את שער הבכורה שלו בליגת העל, בניצחון 0–2 על מכבי נתניה.

ב-8 באוגוסט 2019 ערך את הופעת הבכורה במוקדמות הליגה האירופאית במשחק החוץ מול נפטצ'י באקו, שהסתיים בתוצאה 2-2.<ref></ref> כמו כן שותף ביתר המשחקים באותו הקמפיין. בעונת 2019/2020 ערך במדי הכתומים 21 הופעות בליגת העל בהן כבש שלושה שערים ובישל שניים נוספים.<ref></ref> בעונה זו כבש את הצמד הראשון שלו בליגת העל, בניצחון 0–5 על הפועל חדרה, במסגרת המחזור ה-28.

בסיום עונת 2020/2021 ירד עם בני יהודה תל אביב לליגה הלאומית. באותה העונה רשם 29 הופעות וכבש שער אחד. ב-1 בפברואר 2022 חתם בסקציה נס ציונה ובסיום עונת 2021/2022 העפיל עם הקבוצה לליגת העל.

ב-27 ביוני 2022 חתם במועדון ספורט כפר קאסם. ב-18 באוגוסט ערך הופעת בכורה, בהפסד 0–1 להפועל פתח תקווה.

ב-30 בינואר 2023 חתם בהפועל כפר סבא.

==תארים==
; הפועל קטמון
*ליגה א': 

; בני יהודה
*גביע המדינה: 2018/2019

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:מעלה אדומים: כדורגלנים
קטגוריה:כדורגלני הפועל קטמון ירושלים
קטגוריה:כדורגלני הפועל כפר שלם
קטגוריה:כדורגלני בני יהודה תל אביב
קטגוריה:כדורגלני סקציה נס ציונה
קטגוריה:כדורגלני מועדון ספורט כפר קאסם
קטגוריה:כדורגלני הפועל כפר סבא
קטגוריה:ישראלים שנולדו ב-1993
יום יום עם מיה

יום יום עם מיה (באנגלית: MyaGo) היא סדרת הנפשה לילדים, אשר עוקבת בילדה שאהבתה לחיים דובקת בכל מי שסביבה.

הסדרה הייתה מועמדת בשנת 2019 לפרס התסריט הטוב ביותר לסדרת פרה-סקול, בטקס פרסי האנימציה באירלנד.

== תקציר העלילה ==
מיה אור היא ילדה חייכנית בעלת תחביב מיוחד - גילוי דברים חדשים. בזכות יצר ההרפתקנות שלה, היא מגלה בכל יום משהו חדש. ההנאה הגדולה של מיה, ללמוד מהתרחשויות שהיא חווה בפעם הראשונה, סוחפת בעקבותיה את כל הסובבים אותה. מיה גרה בעיר יום-יום הסואנת, יחד עם משפחתה: אמא, אבא, אחיה התינוק והכלב שלה. בכל פרק היא יוצאת לחקור משהו חדש על העולם, נתקלת באירועים מרתקים ונהנית ממגוון עשיר של הפעילויות הכיפיות שחיי היומיום יכולים להציע לה.

== דמויות ==
* מיה אור
* דור עצור
* שירי יחד
* תמי שחק

== קישורים חיצוניים ==

קטגוריה:סדרות ערוץ הופ!
קטגוריה:סדרות טלוויזיה איריות לילדים
עיר תעשייה

עיר תעשייה או עיר תעשייתית זוהי עיר מתמחה בה מרוכזים הכלכלה והפיתוח העירוני סביב הייצור התעשייתי הממוקמים בה ומאופיינים בכמות גדולה של מפעלים, בתי חרושת, ואזורי תעשייה גדולים. בדרך כלל מונח זה מתייחס אל ערים בהם ממוקמת תעשייה כבדה כגון: חיפה ואשדוד. בדרך כלל עיר תעשייתית נמצאת בשלב כלשהו במהלך התיעוש הרב בו הוא משפיע גם על ערים נוספות בגלל פרסומם של מפעלים בעיר זו. בסוף המאה ה-19 הצורה והתפקודים של מרבית הערים התעשייתיות הושפעו על היחסים חברתיים על תושבי העיר ועל העובדים בערים הללו. מנצ'סטר באנגליה נחשבת לאבטיפוס של עיר התעשייה על בסיס התצפיות של פרידריך אנגלס.

== במדינות קומוניסטיות ==
במדינות בעלות גישות קומוניסטיות או מדינות העולם השלישי רוכזו רוב המפעלים החשובים של אותן המדינות בערי הבירה כגון: מוסקבה, רוסיה לעומת מדינות המערב בהם ערי הבירה שימשו בתור ערי מסחר העיקריות של המדינה.

== בישראל ==
בישראל הוקמו ברבות השנים ישובי מפעלים שאינם גם בעלי מאפיינים של עיר אלא יישובים שעיקר פרנסתם ותעסוקתם הוא מפעל מסוים או כמה מפעלים בודדים הממוקמים בשטחם.

== בסין ==
במדינות בהם ישנו ריכוז גבוהה של דוברי סינית המונח "עיר תעשייה" נוטה להתייחס לערים בהן הכלכלה העירונית מובלת רק על ידי תעשיות כבדות או שהתעשייה הכבדה היא בעלת רושם משמעותי של העיר לאנשים שהם אינם תושביה המקומיים.

== קישורים חיצוניים ==
* [https://www.gilihaskin.com/ישובי-המפעל-בארץ-ובעולם/ ישובי המפעל בארץ ובעולם] באתר של גילי חסקין

תעשייה
קטגוריה:תעשייה